**МОНГОЛ УЛСЫН ИХ ХУРЛЫН 2019 ОНЫ ХАВРЫН ЭЭЛЖИТ ЧУУЛГАНЫ**

**ТӨСВИЙН БАЙНГЫН ХОРООНЫ 5 ДУГААР САРЫН 29-НИЙ ӨДӨР**

**/ЛХАГВА ГАРАГ/-ИЙН ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| ***№*** | ***Баримтын агуулга*** | ***Хуудасны дугаар*** |
| 1 | Хуралдааны товч тэмдэглэл | 1-5 |
| 2 | Дэлгэрэнгүй тэмдэглэл |  |
| 1.Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын “Биологийн олон янз байдлыг хамгаалах ба уур амьсгалын өөрчлөлт дасан зохицох нь-3 төсөл”-ийн Санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээний төсөл /Засгийн газар 2019.05.23-ны өдөр ирүүлсэн зөвшилцөх санал, дүгнэлтээ Аюулгүй байдал, гадаад бодлогын байнгын хороонд хүргүүлнэ/ | 6 |
| 2.Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын ”Монгол Германы хамтарсан Ашигт малтмал, технологийн их сургууль төсөл”-ийн Санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээний төсөл /Засгийн газар 2019.05.23-ны өдөр ирүүлсэн зөвшилцөнө, санал, дүгнэлтээ Аюулгүй байдал, гадаад бодлогын байнгын хороонд хүргүүлнэ/ | 6-8 |
| 3.Монгол Улсын нэгдсэн төсвийн 2020 оны төсвийн хүрээний мэдэгдэл, 2021-2022 оны төсвийн төсөөллийн тухай хуулийн төсөл болон Засгийн газрын өрийн удирдлагын 2016-2018 оны стратегийн баримт бичгийн хэрэгжилтийн тайлан, Засгийн газрын өрийн удирдлагын 2019-2022 оны стратегийн баримт бичиг батлах тухай Улсын Их Хурлын тогтоолын төсөл /Засгийн газар 2019.04.30-ны өдөр өргөн мэдүүлсэн, хэлэлцэх эсэх/ | 9-10 |

***Монгол Улсын Их Хурлын 2019 оны хаврын ээлжит чуулганы***

***Төсвийн байнгын хорооны 5 дугаар сарын 29-ний өдөр***

***/Лхагва гараг/-ийн хуралдааны товч тэмдэглэл***

Төсвийн байнгын хорооны дарга Б.Чойжилсүрэн ирц, хэлэлцэх асуудлыг танилцуулж, хуралдааныг даргалав.

*Хуралдаанд ирвэл зохих 19 гишүүнээс 11 гишүүн ирж, 57.8 хувийн ирцтэйгээр хуралдаан 12 цаг 08 минутад Төрийн ордны “Г” танхимд эхлэв.*

*Чөлөөтэй: Ц.Даваасүрэн, Б.Наранхүү, Ц.Нямдорж, Ч.Хүрэлбаатар, Ш.Раднаасэд, Ө.Энхтүвшин;*

*Эмнэлгийн чөлөөтэй: Ж.Мөнхбат;*

*Тасалсан: С.Эрдэнэ.*

***Нэг. Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын “Биологийн олон янз байдлыг хамгаалах ба уур амьсгалын өөрчлөлт дасан зохицох нь-3 төсөл”-ийн Санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээний төсөл*** */Засгийн газар 2019.05.23-ны өдөр ирүүлсэн, зөвшилцөх, санал, дүгнэлтээ Аюулгүй байдал, гадаад бодлогын байнгын хороонд хүргүүлнэ/*

Хэлэлцэж буй асуудалтай холбогдуулан Хүнс, хөдөө аж ахуй, хөнгөн үйлдвэрийн сайд Ч.Улаан, Сангийн яамны Хөгжлийн санхүүжилтийн газрын дарга И.Батхүү, мөн газрын мэргэжилтэн Б.Одонтунгалаг, мэргэжилтэн Б.Амаржаргал, Байгаль орчин, аялал жуулчлалын яамны Хүрээлэн буй орчин, байгалийн нөөцийн удирдлагын газрын дарга бөгөөд Төслийн үндэсний захирал П.Цогтсайхан, мөн яамны Уур амьсгалын өөрчлөлт, гадаад хамтын ажиллагааны газрын дарга Х.Батжаргал, Төслийн зохицуулагч Б.Оргил нар оролцов.

Хуралдаанд Төсвийн байнгын хорооны ажлын албаны ахлах зөвлөх Ц.Батбаатар, зөвлөх Б.Гандулам, С.Доржханд, референт Г.Нарантуяа, С.Дунжидмаа нар байлцав.

Зээлийн гэрээний төслийн талаар Хүнс, хөдөө аж ахуй, хөнгөн үйлдвэрийн сайд Ч.Улаан танилцуулав.

Танилцуулгатай холбогдуулан Улсын Их Хурлын гишүүдээс асуулт, санал гараагүй болно.

**Б.Чойжилсүрэн:** Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын “Биологийн олон янз байдлыг хамгаалах ба уур амьсгалын өөрчлөлт дасан зохицох нь-3 төсөл”-ийн Санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээний төслийг зөвшилцөх саналыг дэмжье гэсэн санал хураалт явуулъя.

Зөвшөөрсөн: 6

Татгалзсан: 5

Бүгд: 11

54.5 хувийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн О.Батнасан Аюулгүй байдал, гадаад бодлогын байнгын хорооны хуралдаанд танилцуулахаар тогтов.

*Уг асуудлыг 12 цаг 22 минутад хэлэлцэж дуусав.*

***Хоёр.*** ***Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын ”Монгол Германы хамтарсан Ашигт малтмал, технологийн их сургууль төсөл”-ийн Санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээний төсөл*** */Засгийн газар 2019.05.23-ны өдөр ирүүлсэн, зөвшилцөх, санал, дүгнэлтээ Аюулгүй байдал, гадаад бодлогын байнгын хороонд хүргүүлнэ/*

Хэлэлцэж буй асуудалтай холбогдуулан Хүнс, хөдөө аж ахуй, хөнгөн үйлдвэрийн сайд Ч.Улаан, Сангийн яамны Хөгжлийн санхүүжилтийн газрын дарга И.Батхүү, мөн газрын мэргэжилтэн Б.Одонтунгалаг, мэргэжилтэн Б.Амаржаргал, Боловсрол, соёл, шинжлэх ухаан, спортын яамны Санхүү, хөрөнгө оруулалтын газрын дарга С.Нансалмаа, Монгол-Германы хамтарсан Ашигт малтмал, технологийн их сургуулийн захирал Н.Дорждэрэм нар оролцов.

Хуралдаанд Төсвийн байнгын хорооны ажлын албаны ахлах зөвлөх Ц.Батбаатар, зөвлөх Б.Гандулам, С.Доржханд, референт Г.Нарантуяа, С.Дунжидмаа нар байлцав.

Зээлийн гэрээний төслийн талаар Хүнс, хөдөө аж ахуй, хөнгөн үйлдвэрийн сайд Ч.Улаан танилцуулав.

Танилцуулгатай холбогдуулан Улсын Их Хурлын гишүүдээс асуулт, санал гараагүй болно.

**Б.Чойжилсүрэн:** Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын ”Монгол Германы хамтарсан Ашигт малтмал, технологийн их сургууль төсөл”-ийн Санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээнийтөслийг зөвшилцөх саналыг дэмжье гэсэн санал хураалт явуулъя.

Зөвшөөрсөн: 6

Татгалзсан: 5

Бүгд: 11

54.5 хувийн саналаар дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн О.Батнасан Аюулгүй байдал, гадаад бодлогын байнгын хорооны хуралдаанд танилцуулахаар тогтов.

*Уг асуудлыг 12 цаг 22 минутад хэлэлцэж дуусав.*

***Нэг.*** *Монгол Улсын нэгдсэн төсвийн 2020 оны төсвийн хүрээний мэдэгдэл, 2021-2022 оны төсвийн төсөөллийн тухай хуулийн төсөл болон Засгийн газрын өрийн удирдлагын 2016-2018 оны стратегийн баримт бичгийн хэрэгжилтийн тайлан, Засгийн газрын өрийн удирдлагын 2019-2022 оны стратегийн баримт бичиг батлах тухай Улсын Их Хурлын тогтоолын төсөл /Засгийн газар 2019.04.30-ны өдөр өргөн мэдүүлсэн, эцсийн хэлэлцүүлэг/*

Хэлэлцэж буй асуудалтай холбогдуулан Сангийн яамны Төсвийн бодлого, төлөвлөлтийн газрын дарга Ж.Ганбат, мөн яамны Эдийн засгийн бодлогын газрын дарга Г.Батхүрэл, Төсвийн хөрөнгө оруулалтын газрын дарга Г.Түвдэндорж, Хөгжлийн санхүүжилтийн газрын дарга И.Батхүү, Нэгтгэлийн хэлтсийн дарга Г.Золбоо, Зарлагын хэлтсийн дарга М.Санжаадорж, Өрийн удирдлагын хэлтсийн дарга Б.Сүх-Очир, Санхүүгийн зах зээл, даатгалын хэлтсийн дарга Л.Сонор, Орлогын хэлтсийн дарга Р.Мягмаржав нар оролцов.

Хуралдаанд Төсвийн байнгын хорооны ажлын албаны ахлах зөвлөх Ц.Батбаатар, зөвлөх Б.Гандулам, С.Доржханд, референт Г.Нарантуяа, С.Дунжидмаа нар байлцав.

Төслийн эцсийн хэлэлцүүлэгтэй холбогдуулан Улсын Их Хурлын гишүүдээс асуулт, санал гараагүй болно.

Байнгын хорооноос гарах санал, дүгнэлтийг Улсын Их Хурлын гишүүн Г.Тэмүүлэн Улсын Их Хурлын чуулганы нэгдсэн хуралдаанд танилцуулахаар тогтов.

Хуралдаан 14 минут үргэлжилж, 19 гишүүнээс 11 гишүүн ирж, 57.8 хувийн ирцтэйгээр 12 цаг 22 минутад өндөрлөв.

Тэмдэглэлтэй танилцсан:

ТӨСВИЙН БАЙНГЫН

ХОРООНЫ ДАРГА Б.ЧОЙЖИЛСҮРЭН

Тэмдэглэл хөтөлсөн:

ПРОТОКОЛЫН АЛБАНЫ

ШИНЖЭЭЧ П.МЯДАГМАА

**МОНГОЛ УЛСЫН ИХ ХУРЛЫН 2019 ОНЫ ХАВРЫН ЭЭЛЖИТ ЧУУЛГАНЫ**

**ТӨСВИЙН БАЙНГЫН ХОРООНЫ 5 ДУГААР САРЫН 29-НИЙ ӨДӨР**

**/ЛХАГВА ГАРАГ/-ИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Б.Чойжилсүрэн**: Төсвийн байнгын хорооны гишүүдийн энэ өдрийн амрыг эрье. Байнгын хорооны гишүүдийн ирц 52.6 хувь хүрч, ирц бүрдсэн тул Байнгын хорооны хуралдаан нээснийг мэдэгдье.

Байнгын хорооны хуралдаанаар хэлэлцэх асуудлыг та бүхэнд танилцуулъя.

1.Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын “Биологийн олон янз байдлыг хамгаалах ба уур амьсгалын өөрчлөлт дасан зохицох нь -3 төсөл”-ийн Санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээний төсөл /Засгийн газар 2019.05.23-ны өдөр ирүүлсэн зөвшилцөх санал, дүгнэлтээ Аюулгүй байдал, гадаад бодлогын байнгын хороонд хүргүүлнэ/.

2.Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын ”Монгол Германы хамтарсан Ашигт малтмал, технологийн их сургууль төсөл”-ийн Санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээний төсөл /Засгийн газар 2019.05.23-ны өдөр ирүүлсэн зөвшилцөх санал, дүгнэлтээ Аюулгүй байдал, гадаад бодлогын байнгын хороонд хүргүүлнэ/.

3.Монгол Улсын нэгдсэн төсвийн 2020 оны төсвийн хүрээний мэдэгдэл, 2021-2022 оны төсвийн төсөөллийн тухай хуулийн төсөл болон Засгийн газрын өрийн удирдлагын 2019-2022 оны стратегийн баримт бичиг батлах тухай Улсын Их Хурлын тогтоолын төсөл /Засгийн газар 2019.04.30-ны өдөр өргөн мэдүүлсэн, эцсийн хэлэлцүүлэг/ хийх. Ийм гурван асуудал байна.

Хэлэлцэх эсэх асуудал дээр саналтай гишүүн байна уу? Алга байна.

Саналтай гишүүн байхгүй бол хэлэлцэх асуудлаа оръё.

**1.Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын “Биологийн олон янз байдлыг хамгаалах ба уур амьсгалын өөрчлөлт дасан зохицох нь-3 төсөл”-ийн Санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээний төсөл /Засгийн газар 2019.05.23-ны өдөр ирүүлсэн зөвшилцөх санал, дүгнэлтээ Аюулгүй байдал, гадаад бодлогын байнгын хороонд хүргүүлнэ/**

Төсөл санаачлагчийн илтгэлийг Улаан сайд танилцуулъя. Улаан сайдын микрофоныг өгье.

**Ч.Улаан**: Баярлалаа.

Байнгын хорооны дарга, эрхэм гишүүд ээ, Монгол орны тусгай хамгаалалттай газар нутгийн менежментийг бэхжүүлэх, биологийн олон янз байдлыг хамгаалах, орчны бүс дэх орон нутгийн иргэдийн тогтвортой амьжиргааг дэмжих зорилгоор биологийн олон янз байдлыг хамгаалах уур амьсгалын өөрчлөлтөд дасан зохицох нь төслийг ХБНГУ-ын 11.5 сая Еврогийн санхүүгийн тусламжаар 2015 оноос хэрэгжүүлж байна.

Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын хөгжлийн бодлогын хамтын ажиллагааны 16 оны хэлэлцээрээр төслийн хэрэгжилтийн үр дүнг өндрөөр үнэлж төслийн 2 дахь үе шатыг 19.5 сая Еврогийн санхүүгийн тусламжаар санхүүжүүлэхээр тохиролцож, холбогдох гэрээ хэлэлцээр байгуулагдсан. Засгийн газар хоорондын хөгжлийн хамтын ажиллагааны 2018 оны хэлэлцээрийн үеэр төслийн 3 дахь үе шатыг 8 сая Еврогийн санхүүгийн тусламжаар хэрэгжүүлэхээр тохиролцоод байна. Иймд уг төслийн 3 дугаар үе шатны санхүүгийн хамтын ажиллагааны хэлэлцээрийн төсөл Монгол Улсын Сангийн яам болон Франкфурт хот дахь сэргээн босголтын банк, зээлийн банк хоорондын санхүүжилтийн гэрээний төсөл болон эдгээрт гарын үсэг зурах асуудлыг хэлэлцэн шийдвэрлэж өгнө үү.

Мөн Германы хамтдаа байгаа юуг нь уншчих уу.

**Б.Чойжилсүрэн**: Ажлын хэсэг ирсэн байна. Наранцогт Сангийн яамны Төрийн нарийн бичгийн дарга, Цогтсайхан Байгаль орчин, аялал жуулчлалын яамны Хүрээлэн буй орчин, байгалийн нөөцийн удирдлагын газрын дарга бөгөөд төслийн үндэсний захирал, Батжаргал Байгаль орчин, аялал жуулчлалын яамны уур амьсгалын өөрчлөлт, гадаад хамтын ажиллагааны газрын дарга, Одонтунгалаг Сангийн яамны Хөгжлийн санхүүжилтийн газрын мэргэжилтэн, Амаржаргал Сангийн яамны Хөгжлийн санхүүжилтийн газрын мэргэжилтэн, Оргил төслийн зохицуулагч гэсэн ийм ажлын хэсэг байгаа юм байна.

Төсөл санаачлагчаас асуулттай гишүүдийн нэрсийг авъя.

Алга байна. Үг хэлэх гишүүд байна уу. Ингэе. Санал хураалтыг түр хойшлуулаад гишүүд Эдийн засгийн байнгын хороотой давхцаж байгаа учраас санал хураалтыг түр хойшлуулаад дараагийн асуудлаа хэлэлцэж байя.

**2.Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын ”Монгол Германы хамтарсан Ашигт малтмал, технологийн их сургууль төсөл”-ийн Санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээний төсөл /Засгийн газар 2019.05.23-ны өдөр ирүүлсэн зөвшилцөнө, санал, дүгнэлтээ Аюулгүй байдал, гадаад бодлогын байнгын хороонд хүргүүлнэ/.**

Төсөл санаачлагчийн илтгэлийг Улаан сайд танилцуулъя. Улаан сайдын микрофоныг өгье.

**Ч.Улаан**: Байнгын хорооны дарга эрхэм гишүүд ээ, Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын хөгжлийн бодлогын хамтын ажиллагааны 2016 оны хэлэлцээрээр Монгол Германы хамтарсан ашигт малтмал, технологийн их сургууль төслийг нийт 7 сая еврогийн зээлээр санхүүжүүлэхээр тохиролцсон. Холбооны Бүгд Найрамдах Герман Улсын Засгийн газар хоорондынхөнгөлөлттэй зээл нь дараах нөхцөлтэй байна. Үүнд зээлийн хүү жилийн 2 хувьтай\* зээлийн хугацаа 30 жил, зээлийн үндсэн төлбөрөөс чөлөөлөгдөх хугацаа 10 жил.

Энэхүү зээлийн хүрээнд байгуулагдах Засгийн газар хоорондын санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээний төсөл болон гэрээ хэлэлцээрт гарын үсэг зурах асуудлыг хэлэлцэн шийдвэрлэж өгнө үү.

Анхаарал тавьсан явдалд баярлалаа.

**Б.Чойжилсүрэн**: Болсон уу? Улаан сайд аа. Улаан сайдад баярлалаа. Ажлын хэсэг танилцуулъя. Наранцогт Сангийн яамны Төрийн нарийн бичгийн дарга. Амаржаргал байна уу? Амаржаргал Боловсрол, соёл, шинжлэх ухаан, спортын яамны Дээд боловсролын газрын дарга, Нансалмаа Боловсрол, соёл, шинжлэх ухаан, спортын яамны Санхүү, хөрөнгө оруулалтын газрын дарга, Одонтунгалаг Сангийн яамны Хөгжлийн санхүүжилтийн газрын мэргэжилтэн, Амаржаргал Сангийн яамны Хөгжлийн санхүүжилтийн газрын мэргэжилтэн, Дорждэрэм Монгол Германы хамтарсан Ашигт малтмал, технологийн их сургуулийн захирал гэсэн ийм ажлын хэсэг байгаа юм байна.

Санхүүгийн хамтын ажиллагааны болон зээлийн гэрээний төсөлтэй холбогдуулан асуулт асуух гишүүдийн нэрсийг авъя. Байхгүй байна. Гишүүд асуулт асууж хариулт авлаа. Үг хэлэх гишүүд байна уу? Байхгүй байна. Гишүүд үг хэлж дууслаа.

Эдийн засгийн байнгын хороонд орж давхацсан гишүүд орж ирсэн учраас санал хураалт явуулъя.

Нэг дэх асуудлаар санал хураалт явуулъяМонгол Улсын Засгийн газар, Холбооны Бүгд Найрамдах Герман Улсын Засгийн газар хоорондын “Биологийн олон янз байдлыг хамгаалах ба уур амьсгалын өөрчлөлт дасан зохицох нь-3 төсөл”-ийн Санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээний төслийг зөвшилцөхийг дэмжье гэсэн томьёоллоор санал хураалт явуулъя.

Санал хураалт. Санал хураалтад 11 гишүүн оролцож, санал 54.5 хувиар дэмжигдлээ.

Санхүүгийн хамтын ажиллагааны хэлэлцээр болон зээлийн гэрээний төслийг зөвшилцсөн талаар Байнгын хорооны санал, дүгнэлт гарна. Дүгнэлтийг Улсын Их Хурлын гишүүн Батнасан гишүүн та Аюулгүй байдал, гадаад бодлогын байнгын хороонд танилцуулъя.

Нэг дэх асуудлыг хэлэлцэж дууслаа.

Хоёр дахь асуудалдаа оръё. Гишүүд танилцуулга хийгдэж асуулт асууж, үг хэлсэн тул санал хураалт руу оръё.

Монгол Улсын Засгийн газар, Холбооны Бүгд Найрамдах Герман Улсын Засгийн газар хоорондын ”Монгол Германы хамтарсан Ашигт малтмал, технологийн их сургууль төсөл”-ийн Санхүүгийн хамтын ажиллагааны хэлэлцээр болон Монгол Улсын Сангийн яам, Холбооны Бүгд Найрамдах Герман Улсын Франкфурт хот дахь сэргээн босголтын зээлийн банк хоорондын зээлийн гэрээний төслийг зөвшилцөхийг дэмжье гэдэг томьёоллоор санал хураалт явуулъя.

Санал хураалт.

Санал хураалтад 11 гишүүн оролцож, санал 54.5 хувиар дэмжигдлээ. Санхүүгийн хамтын ажиллагааны хэлэлцээр болон зээлийн гэрээний төслийг зөвшилцсөн талаар Байнгын хорооноос санал, дүгнэлт гарна. Дүгнэлтийг Аюулгүй байдал, гадаад бодлогын байнгын хороонд Батнасан гишүүн та танилцуулчих уу. Батнасан гишүүн танилцууллаа.

Санхүүгийн хамтын ажиллагааны хэлэлцээр болон зээлийн гэрээний төслийг зөвшилцөх асуудлыг хэлэлцэж дууслаа.

**3. Монгол Улсын нэгдсэн төсвийн 2020 оны төсвийн хүрээний мэдэгдэл, 2021-2022 оны төсвийн төсөөллийн тухай хуулийн төсөл болон Засгийн газрын өрийн удирдлагын 2019-2022 оны стратегийн баримт бичиг батлах тухай Улсын Их Хурлын тогтоолын төслийн эцсийн хэлэлцүүлэг хийе.**

Ажлын хэсгийг танилцуулъя. Наранцогт Сангийн яамны Төрийн нарийн бичгийн дарга, Ганбат Сангийн яамны Төсвийн бодлого, төлөвлөлтийн газрын дарга, Батхүрэл Сангийн яамны Эдийн засгийн бодлогын газрын дарга, Зоригтбат Сангийн яамны Санхүүгийн бодлогын газрын дарга, Түвдэндорж Сангийн яамны Төсвийн хөрөнгө оруулалтын газрын дарга, Батхүү Сангийн яамны Хөгжлийн санхүүжилтийн газрын дарга, Золбоо Сангийн яамны Нэгтгэлийн хэлтсийн дарга, Санжаадорж Сангийн яамны Зарлагын хэлтсийн дарга, Сүх-Очир Сангийн яамны Өрийн удирдлагын хэлтсийн дарга, Сонор Сангийн яамны Санхүүгийн зах зээл, даатгалын хэлтсийн дарга, Мягмаржав Сангийн яамны Орлогын хэлтсийн мэргэжилтэн гэсэн ийм ажлын хэсгийн бүрэлдэхүүн байгаа юм байна. Төслийн эцсийн хувилбарын төслийг бэлтгээд та бүхэнд тараасан.

Эцсийн хувилбарын төсөлтэй холбогдуулан асуулттай гишүүдийн нэрсийг авъя.

Алга байна. Асуулт асууж, хариулт авлаа. Хууль тогтоолын төслийг эцсийн хэлэлцүүлэгт бэлтгэсэн талаар Байнгын хорооны танилцуулгыг нэгдсэн чуулганд Батнасан гишүүн та танилцуулчих уу? Тэмүүлэн гишүүн танилцуулчих.

Байнгын хороогоор хэлэлцэх асуудал дууссан тул Байнгын хорооны хуралдаан хаасныг мэдэгдье. Гишүүд, ажлын хэсэгт баярлалаа.

Дууны бичлэгээс буулгасан:

ПРОТОКОЛЫН АЛБАНЫ

ШИНЖЭЭЧ П.МЯДАГМАА